Gazeti la Kijerumani la Afrika ya Mashariki
Gazeti hilo lilitetea hasa matakwa na maslahi ya walowezi wa Kijerumani. Hapo lilipinga mara kwa mara siasa ya serikali, hasa ya gavana Albrecht von Rechenberg, pale ambapo ilisita kuwapa kipaumbele, hasa katika suala la kuwalazimisha Waafrika wazalendo kukubali mikataba ya kazi kwenye mashamba ya walowezi kwa mishahara waliyopenda. Likapinga pia masharti ya kisheria yaliyobana matumizi ya mjeledi kama adhabu dhidi ya Waafrika.